# Obrazloženje prijedloga financijskog plana za razdoblje 2024. – 2026. za Osnovnu školu Grigora Viteza

# UVODNI DIO

# Proračunski korisnik: Osnovna škola Grigora Viteza

# Sažetak djelokruga rada: Danas našu školu polazi 309  učenika. Rad s učenicima organiziran je u 32  razredna odjela. Nastava u školi organizirana je  u jutarnjoj smjeni. U poslijepodnevnoj smjeni  odvija se rad s  učenicima  koji su uključeni na  produženi boravak i produženi stručni postupak, učenici  koji su polaznici izborne nastave, te raznih izvannastavnih aktivnosti. Osim opremljenih kabineta za fiziku, matematiku, biologiju, kemiju, škola ima obnovljenu i suvremeno opremljenu knjižnicu sa mediatekom i računalima opremljenim edukativnim sadržajima. Danas školu između ostalog polazi i 96 učenika s teškoćama u razvoju.  Učenici se školuju se u manjim razrednim odjelima ovisno o vrsti i stupnju teškoće. Veći dio nastave za  ovu grupu naših učenika izvode  učitelji defektolozi  te jedan dio učitelja redovne predmetne nastave. U popodnevnom dijelu s  učenicima unutar  produženog stručnog postupka provodi se učenje,  posebni edukacijsko rehabilitacijski postupci i slobodne aktivnosti. Učenicima s teškoćama glasovno govorne komunikacije i specifičnim teškoćama u razvoju podršku pružaju i dva školska logopeda. Heterogen sastav učenika  uvjetuje dobru ekipiranost škole stručnim i osposobljenim učiteljima, koji će svakom učeniku pružiti individualnu podršku u razvoju.

# OBRAZLOŽENJE PROGRAMA (AKTIVNOSTI/PROJEKATA)

Proračunski korisnik provodi sljedeći program:

# Program: 3109 DJELATNOST USTANOVA OSNOVNOG ŠKOLSTVA

# Zakonske i druge podloge za provedbu programa: *Zakon o odgoju i obrazovanju u osnovnoj i srednjoj školi - Narodne novine br.: 87/2008, 86/2009, 92/2010, ispr. -105/2010, 90/2011, 16/2012,  86/2012 - pročišćeni tekst i 94/2013, 152/2014, 7/2017, 68/2018, 98/2019 i 64/2020.), Program javnih potreba u osnovnoškolskom odgoju i obrazovanju, Državni pedagoški standard osnovnoškolskog sustava odgoja i obrazovanja (Narodne novine 63/08 i 63/10)*

Program se zasniva na Godišnjem planu i programu rada za osnovnu školu za šk. godinu 2023./2024., Školskom kurikulumu Osnovne škole Grigora Viteza za šk.god. 2023/2024., nastavnim i izvannastavnim aktivnostima za šk. god. 2023./2024. Prijedlog financijskog plana izrađen je u skladu s odredbama Zakona o proračunu i podzakonskim aktima (Pravilnik o proračunskim klasifikacijama, Pravilnik o proračunskom računovodstvu i računskom planu).

# Cilj programa i način ostvarenja cilja:

# U školi se danas realiziraju 4 vrste programa: redovan, redovan program uz prilagodbu sadržaja i individualizaciju postupaka, poseban program, te program za stjecanje kompetencija svakodnevnog života

Prioritetni ciljevi su pružanje kvalitetnog odgoja i osnovnog obrazovanja korisnika, te pripremanje učenika za nastavak obrazovanja / osposobljavanja i uspješno uključivanje u svijet rada. Stjecanje trajnog i primjenjivog znanja i cjeloživotnog učenja, kompetencija potrebnih za samostalan život.

Osmišljavanje, odabir i primjena nastavnih načela i strategija koje će kod svakog učenika potaknuti razvoj njegove osobnosti, znanja, solidarnosti, odgovornosti i vlastitog identiteta. Škola provodi redovnu nastavu i izbornu nastavu prema Nastavnom planu i programu iz 2006. godine i redovnu nastavu po posebnom nastavnom planu i programu za učenike s većim teškoćama u razvoju po Nastavnom planu i programu odgoja i školovanja učenika s teškoćama u razvoju iz 1996. godine.

U skladu s reformom Škole za život na snazi su predmetni i međupredmetni Kurikulumi. Novi kurikulumi primjenjuju se za učenike 1. i 5. razreda osnovne škole od školske godine 2019./2020., za učenike 2., 3., 6. i 7. razreda osnovne škole od školske godine 2020./2021., a za učenike 4. i 8. razreda osnovne škole od školske godine 2021./2022. Uz navedeno, provode se izvannastavne aktivnosti, dopunska i dodatna nastava, izvanučionička nastava, preventivni programi, preventivni programi PSP-a (Produženog stručnog postupka za učenike s teškoćama) rad s darovitim učenicima, program profesionalne orijentacije, razredni i školski projekti i razvojni plan škole, a od ove školske godine i projekt Zajednica aktivnih građana - ZAG. Provode se i Europski projekti u sklopu Erasmus+ - KA1 i KA2. Od 2023. godine ponosni smo vlasnici i Akreditacije Agencije za mobilnost za provođenje KA1 projekata u narednih 5 godina.

# Također, učenike će se i dalje poticati na izražavanje kreativnosti, talenata i sposobnosti kroz uključivanje u izvannastavne aktivnosti, natjecanja, te druge školske projekte, priredbe i manifestacije. Nastojat ćemo i u narednoj godini podizati kvalitetu odgoja i obrazovanja na višu razinu kroz stručna usavršavanja naših zaposlenika (sudjelovanje na seminarima, stručnim skupovima, radionicama, konferencijama), podizanjem materijalnih i drugih uvjeta na što je moguće viši standard, a sve to u skladu s našim limitima potrošnje prema Planu računu prihoda i rashoda poslovanja. Učenike će se poticati na slobodno izražavanje kreativnosti i sposobnosti kroz uključivanje u slobodne aktivnosti, školska natjecanja i priredbe. Slobodne aktivnosti biti će organizirane putem izvannastavnih aktivnosti. Rad skupina u slobodnim aktivnostima predstavljati će se putem školskih događanja koji su navedeni u Školskom kurikulumu.

# U okviru programa provode se sljedeće aktivnosti/projekti:

**Aktivnost A02 3109 A 310901. REDOVNA DJELATNOST PRORAČUNSKIH KORISNIKA**

Sredstva za financiranje minimalnog financijskog standarda osnovnoškolskog odgoja i obrazovanja Grada Zagreba u 2023. osiguravaju se u proračunu Grada Zagreba na temelju odluke Vlade Republike Hrvatske o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva.

Iz sredstava za decentralizirane funkcije osigurava se financiranje minimalnog financijskog standarda javnih potreba u odgoju i osnovnom obrazovanju, i to: materijalni i financijski rashodi, rashodi za materijal, dijelove i usluge tekućeg i investicijskog održavanja.

Ministarstvo znanosti i obrazovanja mjesečno temeljem Odluke o kriterijima za financiranje povećanih troškova prijevoza i posebnih nastavnih sredstava i pomagala te sufinanciranje prehrane učenika s teškoćama u razvoju u osnovnoškolskim programima za školsku godinu 2023./2024, osigurava sredstva za:

- posebna nastavna sredstva i pomagala (konto 3221, 3225, 3235), -povećane troškove prijevoza djece s teškoćama u razvoju (konto 3722-individualni prijevoz roditelja, -sufinanciranje prehrane učenika s teškoćama (konto 3222).

Iz Državnog proračuna financiraju se i planirani su i potrebni udžbenici za narednu školsku godinu (konto 3722 i 4241).

Rashodi za zaposlene (plaće konto 3111,3113,3114, ostali rashodi za zaposlene konto 3121,doprinosi na plaće konto 3132, te prijevoz zaposlenika na 3212) financiraju se iz Državnog proračuna.

Pod redovnu djelatnost planirana je i provedba projekta u sklopu izvannastavnih aktivnosti osnovnih i srednjih škola te učeničkih domova u školskoj godini 2023./2024. - **Školski dani za pamćenje**

**Školski dani za pamćenje** skup su aktivnosti koje na multidisciplinaran način povezuje znanja i vještine učenika koji stvaraju završne proizvode za javnost – roditelje, ali i širu lokalnu zajednicu. Različite aktivnosti omogućavaju uključivanje gotovo svih učenika koji će obzirom na svoje interese i uključivanje u izvannastavne aktivnosti osjetiti pripadnost, razvijati samosvijest, solidarnost i kreativnost. Troškovi za provođenje projekta planirani su prema troškovniku priloženom Prijavnom obrascu u iznosu od 3.900,00 eura na kontu 3225, 3239, 3299 na izvoru 5.2.1.

Svi prethodno navedeni rashodi koji se planiraju financirati iz Državnog proračuna prikazani su u Planu računa rashoda pod izvorom financiranja pomoći 5.2.1 (skupina računskog plana proračuna 63).

**Aktivnost A02 3109 A310902. PRODUŽENI BORAVAK**

Produženi boravak kao neobvezan oblik odgojno-obrazovnog rada, namijenjen je učenicima razredne nastave, koji se provodi izvan redovite nastave i ima svoje pedagoške, odgojne, zdravstvene i socijalne vrijednosti. Organizira se za učenike I., II., III. a od školske godine 2023./2024. godine i za učenike IV. razreda. Za 2023./2024. planira se jedinstven mjesečni iznos sudjelovanja roditelja učenika u cijeni programa produženog boravka: - za učenike I., II. i III. razreda- 26,54 EUR, a za učenike IV. razreda 46,45 EUR. Iznos sudjelovanja roditelja u cijeni programa plaća se za 10 mjeseci (rujan - lipanj) i može se umanjiti samo ako roditelji ostvaruju olakšice u plaćanju utvrđene ovim programom. Podloga za izračun potrebnih sredstava iz Proračuna Grada Zagreba: ukupan iznos plaće, ostalih naknada i prijevoz učitelja na godišnjoj razini, koji provode program, umanjen za uplate roditelja koji sufinanciraju program.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025.)** | **Ciljana vrijednost (2026.)** |
| Broj učitelja u produženom boravku | Broj učitelja koji realiziraju program produženog boravka | Broj učitelja | **3** | **4** | **4** | **4** |
| Broj učenika u produženom boravku | Broj učenika koji su uključeni u program produženog boravka | Broj učenika | **71** | **84** | **90** | **90** |
| Sredstva za plaće i ostala materijalna prava, prijevoz i ostale naknade učiteljima **iz proračuna** | Iznos sredstava za plaću sukladno Temeljnom kolektivnom ugovoru u osnovnoškolskom odgoju i obrazovanju | Iznos u EUR | **48.200,00** | **72.000,00** | **73.000,00** | **74.000,00** |
| Sredstva za plaće i ostala materijalna prava, prijevoz i ostale naknade učiteljima **iz uplata roditelja** | Iznos razlike sredstava za plaću sukladno Temeljnom kolektivnom ugovoru u osnovnoškolskom odgoju i obrazovanju koja se financira iz uplata roditelja | Iznos u EUR | **18.300,00** | **24.400,00** | **24.400,00** | **24.400,00** |

**Aktivnost A023109A310903 NABAVA DRUGIH OBRAZOVNIH MATERIJALA**

Grad Zagreb će, radi zaštite standarda učenika i njihovih roditelja, osigurati i u školskoj godini 2023./2024. druge obrazovne materijale koji su besplatni za učenike osnovnih škola kojima je osnivač Grad Zagreb. U planu je za Školu planirano za 2024. godinu 25.900,00 eura, 2025. godinu 26.300,00 i za 2026. godinu 26.700,00 eura.

**Aktivnost A310904 SUFINANCIRANJE PREHRANE**

U zagrebačkim osnovnim školama sufinancira se prehrana za oko **44.350 učenika**. Grad Zagreb sufinancira prehranu svim učenicima koji su uključeni u program prehrane.

Cijena mliječnog obroka iznosi 0,89 EUR, ručka 1,59 EUR, a užine 0,44 EUR. Učenici ostvaruju pravo na sufinanciranje cijene obroka, sukladno utvrđenim kriterijima i mjerilima iz ovog programa (prema tri kategorije). Razlika sredstava do utvrđene pune cijene besplatnih i sufinanciranih obroka, školi se doznačuje iz proračunskih sredstava. Za učenike u produženom boravku škola je dužna organizirati mogućnost konzumacije tri obroka: mliječni obrok, ručak i užina. Ručak i užina u pravilu se organiziraju za učenike uključene u program produženog boravka.

Vlada Republike Hrvatske donijela je dana 29. prosinca 2022. Odluku o kriterijima i načinu financiranja, odnosno sufinanciranja troškova prehrane za učenike osnovnih škola za drugo polugodište školske godine 2022./2023. (NN 156/22). Slijedom navedene Odluke Ministarstvo znanosti i obrazovanja podmirivati će troškove financiranja, odnosno sufinanciranja prehrane za svakog učenika osnovne škole uključenog u školsku prehranu u iznosu od 1,33 EUR po danu i za školsku godinu 2023./2024.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025.)** | **Ciljana vrijednost (2026.)** |
| Broj učenika za koje se sufinancira prehrana | Broj učenika koji su uključeni u program prehrane  | **Broj učenika** | **301** | **305** | **305** | **305** |
| Planirana sredstva iz proračuna za prehranu učenika  | Sredstva za prehranu- kojima se sufinanciraju troškovi namirnica iz proračuna | **Iznos u EUR** | **Izvor1.1. – 10.240,00****Izvor 5.2. – 89.700,00** | * 1. **– 13.000,00**

**5.2. – 70.000,00** | * 1. **– 13.200,00**

**5.2. – 70.000,00** | * 1. **– 13.400,00**

**5.2. – 70.000,00** |
| Planirana sredstva od uplata roditelja za prehranu | Sredstva za prehranu- kojima se sufinanciraju troškovi namirnica od uplata roditelja | **Iznos u EUR** | **32.800,00** | **20.000,00** | **20.000,00** | **20.000,00** |

**Aktivnost A310905. IZVANNASTAVNE I OSTALE AKTIVNOSTI**

Sredstva su namijenjena za troškove prijevoza sudionika programa Škole u prirodi, programa poduke plivanja, programa natjecanja i smotri kao i programa izvannastavnih i izvanškolskih aktivnosti. Temeljem *Nastavnog plana i programa za osnovnu školu u Republici Hrvatskoj* koji je donijelo Ministarstvo znanosti, obrazovanja i sporta 3. kolovoza 2006. u osnovnim se školama provodi program poduke plivanja za učenike drugih razreda. Program poduke plivanja provodi se po cijeni od 26,54 eura (PDV uključen), po učeniku za 15 sati poduke, a troškove provedbe snosi Grad Zagreb. Grad Zagreb financira i troškove natjecanja, susreta i smotre učenika koji se organiziraju od školske do državne razine, a u skladu s programom Ministarstva znanosti i obrazovanja i Agencije za odgoj i obrazovanje.

U cilju motiviranja učenika za stjecanje dodatnih znanja te poticanja izvrsnosti učenika i njihovih mentora dodjeljuje se i Nagrada Profesor Balthazar školama, učenicima i nastavnicima - mentorima koji su osvojili prvo, drugo ili treće mjesto na državnim natjecanjima i smotrama koja su utvrđena u Katalogu natjecanja i smotri učenika i učenica osnovnih i srednjih škola Republike Hrvatske.

Također, Škola je aplicirala i na dva projekta - provođenje Izvannastavnih aktivnosti za darovite, te provođenje Preventivnih programa za koje je Poziv objavilo Ministarstvo znanosti i obrazovanja.

**Naziv projekta**

Pr**EVENT**ivni **PRO**gram

**Sažetak projekta (do 250 riječi)**



Što se tiče drugog projekta odnosno Provođenje projekta Izvannastavnih aktivnosti za darovite u vrijeme pisanja planova prijavni obrazac još nije bio ispunjen, ali u planu je planiran maksimalan iznos apliciranog Poziva u iznosu od 4.000,00 eura na kontu 3299 izvor 5.2.1.

**Aktivnost A310906. ŠKOLA U PRIRODI**

Škola u prirodi, kao zaseban oblik terenske nastave koji se organizira u pravilu višednevno na posebno odabranom prirodnom odredištu s odgovarajućim uvjetima zatvorenoga i otvorenog prostora za poučavanje i učenje, ima važnu odgojnu i obrazovnu zadaću.

Radom, učenjem i druženjem u Školi u prirodi učenici trećih i četvrtih razreda provjeravaju znanja i iskustva, vježbaju i primjenjuju ih u stvarnoj životnoj sredini. Program je razrađen na nastavne sadržaje, sportsko-rekreacijske sadržaje i slobodno vrijeme, a svi nastavni predmeti u Školi u prirodi izvode se prema nastavnom planu.

Program Škole u prirodi za učenike trećih i četvrtih razreda izvodit će se u: Odmaralištu "Stoimena" u Crikvenici, Zagrebački holding d.o.o., Podružnica "Vladimir Nazor", te u objektima Crvenog križa Zagreb - Domu Crvenog križa na Sljemenu i Villi Rustica u Novom Vinodolskom.

**Dom Crvenog križa na Sljemenu**

U Domu Crvenog križa na Sljemenu u programu "Škola u prirodi" tjedno može sudjelovati do 120 učenika i njihovih učitelja, odnosno pratitelja. Program se, u pravilu, provodi od ponedjeljka do petka, a Grad Zagreb sudjeluje u ukupnoj cijeni programa s 46,45 sura po sudioniku programa te osigurava cjelokupna sredstva za prijevoz.

**Odmaralište "Stoimena" u Crikvenici**

U Odmaralištu "Stoimena" u programu "Škola u prirodi" tjedno može sudjelovati do 300 učenika i njihovih učitelja, odnosno pratitelja. Program se, u pravilu, provodi od ponedjeljka do petka, a Grad Zagreb sudjeluje u ukupnoj cijeni programa s 79,00 eura po sudioniku programa te osigurava cjelokupna sredstva za prijevoz.

**Objekt Crvenog križa u Novom Vinodolskom "Villa Rustica"**

U objektu "Villa Rustica" u programu "Škola u prirodi" tjedno može sudjelovati do 180 učenika i njihovih učitelja, odnosno pratitelja. Program se, u pravilu, provodi od ponedjeljka do petka, a Grad Zagreb sudjeluje u ukupnoj cijeni programa s 47,48 eura po sudioniku programa te osigurava cjelokupna sredstva za prijevoz.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025.)** | **Ciljana vrijednost (2026.)** |
|  |  |  |  |  |  |  |
| Broj učenika | Broj učenika 3. i 4 . razreda koji su uključeni u program | Broj učenika | **69** | **55** | **46** | **44** |
| Ukupan iznos sredstava potreban za program Škole u prirodi | Iznos potrebnih sredstava iz Proračuna Grada Zagreba za provođenje programa | Iznos u EUR | **6.420,00** | **7.600,00** | **7.700,00** | **7.800,00** |

**Aktivnost A310907. VIKENDOM U SPORTSKE DVORANE**

Voditelji programa “Vikendom u sportske dvorane“ su učitelji tjelesne i zdravstvene kulture (profesori kineziologije) koji organiziraju i provode elementarne i sportske aktivnosti u osnovnim školama. Cilj Programa je kvalitetno organiziranje slobodnog vremena učenika u matičnim školama i uključivanje što većeg broja učenika u organizirane oblike bavljenja sportskim aktivnostima. Program se realizira kroz redovne aktivnosti: rekreativno bavljenje sportskim aktivnostima tijekom tjedna, programe natjecanja,  **sportske susrete učenika – polaznika programa.** Program je besplatan za sve učenike, te ga financira ga Grad Zagreb. Sukladno sredstvima osiguranima u Proračunu Grada Zagreba , osiguravaju se materijalni uvjeti za plaće, naknade i troškove prijevoza djelatnika koji realiziraju program Vikendom u sportske dvorane.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2022.)** | **Ciljana vrijednost (2023.)** | **Ciljana vrijednost (2024.)** | **Ciljana vrijednost (2025.)** |
| Broj učitelja  | Broj učitelja koji provode program  | Broj učitelja |  **/** |  **/** |  **/** |  **/** |
| Ukupan iznos sredstava potreban za provođenje programa  | Visina plaće koja je određena Kolektivnim ugovorom za zaposlenike u osnovnoškolskom odgoju i obrazovanju i Programom javnih potreba | Iznos u kn |  **/** |  **/** |  **/** |  **/** |

**Aktivnost A310908. POMOĆNICI U NASTAVI**

Sukladno članku 99. Zakona o odgoju i obrazovanju u osnovnoj i srednjoj školi, Državnom pedagoškom standardu osnovnoškolskog sustava odgoja i obrazovanja (Narodne novine 63/08 i 63/10), Pravilniku o pomoćnicima u nastavi i stručnim komunikacijskim posrednicima (Narodne novine 102/18, 59/10 i 22/20) te Zagrebačkoj strategiji izjednačavanja mogućnosti osoba s invaliditetom u razdoblju od 2016. do 2020., u rad škola uključuju se pomoćnici u nastavi/stručni komunikacijski posrednici radi uspostave jednako kvalitetnih uvjeta obrazovanja za sve učenike sukladno njihovim sposobnostima i programu koji samostalno svladavaju u primarnoj sredini. Pomoćnici u nastavi/stručni komunikacijski posrednici sa školama sklapaju neki od ugovora: ugovor o radu, ugovor o djelu, ugovor o obavljanju studentskog posla, ugovor o volontiranju i dr., na određeno **i nepuno** radno vrijeme, najdulje do kraja nastavne godine. Iznos neto cijene sata rada iznosi 5,80 eura neto.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025.)** | **Ciljana vrijednost (2026.)** |
| Broj pomoćnika u nastavi | Broj pomoćnika u nastavi za rad s učenicima s teškoćama | Broj pomoćnika | **17** | **17** | **17** | **17** |
| Broj učenika | Broj učenika  | Broj učenika  |  **24** | **26** | **26** | **26** |
| Ukupan iznos sredstava potreban za provođenje programa | Iznos sredstava za plaću pomoćnika u nastavi (ugovor o radu, ugovor o djelu, studentski ugovor) | Iznos u EUR | **121.300,00** | **120.500,00** | **122.400,00** | **124.300,00** |
|  |  |  |  |  |  |  |

**Aktivnost T310904. POMOĆNICI U NASTAVI, STRUČNI I KOMUNIKACIJSKI POSREDNICI KAO POTPORA INKL. OBRAZOVANJU FAZA V i VI**

Postupak ostvarivanja prava učenika s teškoćama u razvoju na potporu pomoćnika u nastavi i stručnih komunikacijskih posrednika, načini uključivanja, način i sadržaj osposobljavanja i obavljanja poslova pomoćnika u nastavi i stručnih komunikacijskih posrednika u školama i drugim javnim ustanovama koje provode djelatnost odgoja i te uvjeti koje moraju ispunjavati definirani su **Pravilnikom o pomoćnicima u nastavi i stručnim komunikacijskim posrednicima** (NN[102/18,](https://narodne-novine.nn.hr/clanci/sluzbeni/2018_11_102_1992.html) [59/19](https://narodne-novine.nn.hr/clanci/sluzbeni/2019_06_59_1140.html) i [22/20](https://narodne-novine.nn.hr/clanci/sluzbeni/2020_02_22_549.html)).
u osnovnim i srednjim školama Grada Zagreba u školskoj godini 2021./2022. angažirano je 1.096 pomoćnika u nastavi i stručnih komunikacijskih posrednika za 1.170 učenika, od čega 443 pomoćnika u nastavi za 485 učenika u sklopu projekta [Pomoćnici u nastavi/stručni komunikacijski posrednici kao potpora inkluzivnom obrazovanju, faza V i V](https://pomocniciunastavi.com/)I  koji Grad Zagreb provodi u partnerstvu s osnovnim i srednjim školama. Ukupan iznos Poziva: 24.000.000,00 EUR

 ESF sufinanciranje (85%): 20.400.000,00 EUR

 Nacionalno sufinanciranje (15%): 3.600.000,00 EUR.

Cilj Projekta je osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama. Pomoćnici u nastavi/stručni komunikacijski posrednici sklapaju ugovore o radu sa školama na određeno nepuno radno vrijeme, a neto satnica iznosi 5,3 eura neto.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija pokazatelja** | **Jedinica mjere** | **Polazna vrijednost (2023.)** | **Ciljana vrijednost (2024.)** | **Ciljana vrijednost (2025.)** | **Ciljana vrijednost (2026.)** |
| Broj pomoćnika u nastavi | Broj pomoćnika u nastavi za rad s učenicima s teškoćama | Broj pomoćnika |  **10** |  **10** |  **10** |  **10** |
| Broj učenika | Broj učenika  | Broj učenika  |  **11** |  **11** | **11** | **11** |
| Ukupan iznos sredstava potreban za provođenje programa | Iznos sredstava za plaću pomoćnika u nastavi (ugovor o radu, ugovor o djelu, studentski ugovor) | Iznos u EUR | **57.727,12** | **65.430,00** | **0,00** | **0,00** |

U Zagrebu, 10.11.2023.

Dr.sc. Vlatka Kovač